เขียนย่อหน้าเกี่ยวกับ วิธีการเลือก Influencer โดยไม่ต้องใช้เครื่องมือ
วันนี้เรามีวิธีเลือก Influencer โดยไม่ต้องใช้เครื่องมือ มาฝากกันค่ะ ซึ่งมีด้วยกัน 5 วิธี มาเริ่มด้วยวิธีแรกนั่นก็คือ การดูว่ามี Influencer มาติดตามแบรนด์บ้างหรือไม่ เพื่อติดต่อให้มาร่วมงานกับแบรนด์ของตัวเอง เพื่อให้ได้งานที่มีคุณภาพจาก Influencer ที่ชอบแบรนด์จริง ๆ วิธีที่สอง คือ การดูจาก Tags, Mention หรือ Brand Hashtags ที่กำลังพูดถึงแบรนด์อยู่ จะเป็นวิธีที่แม้ว่าเราไม่ได้ติดตามเขา แต่มันเป็นความคิดเห็นที่มีความน่าสนใจและอยากติดต่อมาร่วมงานกับแบรนด์ วิธีที่สามคือ การใช้เครื่องมือ Search เพื่อค้นหาข้อความที่ Influencer เขียนถึงแบรนด์ของเรา วิธีที่สี่ คือ การลองดูคนที่เกี่ยวข้องกับ Influencer นั้น ๆ จากคนที่มีไลฟ์สไตล์ที่คล้าย ๆ กัน เพื่อต่อยอดจาก Influencer คนหนึ่งไปหาคนอื่น ๆ ที่มีความชอบเหมือนกัน และวิธีสุดท้ายก็คือ การดูประวัติและการดูว่าตรงกับแบรนด์คุณไหม ต้องดูว่า Influencer คนนั้นมีที่มาอย่างไร เพื่อป้องกันปัญหาต่าง ๆ ที่จะเกิดขึ้นค่ะ

บทเรียนจากย่อหน้านี้

5 วิธีการในการเลือก Influencer โดยไม่ต้องใช้เครื่องมือ


1. ลองดูว่ามี Influencer มาติดตามแบรนด์บ้างไหม : การทำ Influencer ที่ดีนั้น หมายถึงการสามารถสร้างการสื่อสารทางการตลาดที่มีความจริงใจ โปร่งใสออกมา ผ่านบุคคลที่มีความชอบของแบรนด์ ซึ่งมีข้อมูลทางสถิติบอกว่าว่า 73% ของ Influencer จะทำงานอย่างทุ่มเทหรือสามารถเล่าอะไรได้เชิงลึกมาก ๆ เมื่อมีความหลงใหลหรือชอบในแบรนด์ที่กำลังทำออกมา ซึ่งดังนั้นการหา Influencer ที่ชอบแบรนด์ จะสามารถช่วยให้คำตอบตรงนี้ได้อย่างดี ซึ่งวิธีการที่หาที่ดีที่สุดคือ การดูจากรายชื่อของผู้ที่มาติดตามทั้งหมดหรือบอกรับเป็นสมาชิกอีเมล์ว่ามีคนไหนที่เป็น Influencer บ้างหรือมีแนวโน้มที่สามารถชักจูงคนอื่นได้ และทุ่มเทกับแบรนด์คุณอย่างมาก ก็สามารถติดต่อบุคคลเหล่านี้ให้มาร่วมงานกับแบรนด์ได้ ข้อดีมีหลาย ๆ อย่างตั้งแต่การที่จะได้งานคุณภาพจาก Influencer ที่ชอบแบรนด์จริง ๆ จนถึงอาจจะทำงานด้วยใจที่มากกว่าเรื่องเงินก็ยังได้


2. ดูจาก Tags, Mention หรือ Brand Hashtags : หลาย ๆ เครื่องมือใน social media ถูกออกแบบมาให้ใช้กับ Hashtag ต่าง ๆ หรือสามารถ mentions ถึงแบรนด์ได้ด้วย ดังนั้นอีกวิธีถ้าหา Influencer ที่ติดตามแล้วไม่มีใครที่เหมาะสม อีกวิธีก็คือการสามารถไล่ตามจาก Hashtag หรือการพูดถึงแบรนด์ด้วย Mentions ต่าง ๆ ออกมา ด้วยการที่ตามแบบนี้ แม้ว่า Influencer นั้นจะไม่ได้เป็นคนติดตาม แต่ก็มีความหลงใหลหรือมีความคิดเห็นเชิงบวกกับแบรนด์บ่อย ๆ ก็มีความน่าสนใจอย่างมากที่จะติดต่อมาร่วมงานกัน เพราะ Influencer เหล่านี้จะมีความโปร่งใสและดูเป็นกลางอย่างมากสำหรับกลุ่มเป้าหมาย ทำให้แบรนด์นั้นสามารถเข้าถึงกลุ่มใหม่ ๆ ได้เพิ่มขึ้นอีกด้วย


3.  ใช้เครื่องมือ Search : อีกเครื่องมือหนึ่งที่ทำให้นักการตลาดสามารถหา Influencer ที่ใช่ได้อย่างง่าย ๆ ก็คือการใช้เครื่องมือ Search ใน Social Media ต่าง ๆ นั้นเอง ซึ่งเป็นไปได้ว่าเวลา Influencer โพสข้อความต่าง ๆ หรือพูดถึงแบรนด์ของนักการตลาดเองอาจจะไม่ได้ใช้ Hashtag หรือ Mentions แบรนด์มาตรง ๆ ทำให้นักการตลาดนั้นไม่สามารถหา Influencer เหล่านั้นได้จากการตาม Hashtag หรือหาว่าใครพูด mentions บ้าง แต่อีกวิธีการหนึ่งที่สามารถใช้ได้อย่างดีคือการใช้เครื่องมือ Search ต่าง ๆ ใน Social Media โดยการใช้ Keyword ที่สนใจหาใน Search แล้วดูว่ามี Influencer คนไหนที่ให้ความเห็นในเชิงบวก หรือมีแนวโน้มที่จะทำงานกับแบรนด์ได้บ้าง ด้วยวิธีการนี้นักการตลาดก็สามารถหา Influencer ที่จะทำงานด้วยได้อีกแบบหนึ่งทันที


4. ลองดูคนที่เกี่ยวข้องกับ Influencer นั้น ๆ : ด้วยความที่คนเหล่านั้นมักจะมีสังคมที่มีความชอบคล้าย ๆ กัน หรือมีเพื่อนที่มีความชอบที่คล้าย ๆ กัน ทำให้ Influencer นั้นก็ไม่ต่างกัน เพราะบางที Influencer ที่ชอบคุณนั้นอาจจะมีเพื่อนหรือมีวงสังคม Influencer ที่ชอบแบรนด์เหมือนกันด้วย ทำให้การที่สามารถต่อยอดจาก Influencer คนหนึ่งไปหาคนอื่น ๆ ที่มีความชอบได้ ก็สามารถทำให้แบรนด์ได้ Influencer ที่ใช่เช่นกัน และทำเกิดการขยายวงหรือสร้างเครือข่ายของคนที่ชอบ Influencer นี้ได้แน่นแฟ้นขึ้น


5. อย่าลืมสืบประวัติและดูว่าตรงกับแบรนด์ไหม : สุดท้ายในการได้ Influencer ในการมาทำงานให้ถูกใจนั้น ก็อย่าลืมดูพื้นเพว่า Influencer นั้นมีความเป็นมาอย่างไร มีการแสดงออกที่เหมาะสมกับแบรนด์หรือไม่ และที่สำคัญคือ กลุ่มเป้าหมายที่ติดตาม Influencer นั้นตรงกับกลุ่มเป้าหมายที่แบรนด์อยากจะได้หรือไม่ เพื่อป้องกันปัญหาต่าง ๆ ที่จะเกิดขึ้นมาในภายหลังจากการที่ใช้ Influencer ผิดคนจนต้องมาทำ Crisis Management แทน